Dimués de la derrota visigoda de l'anyo 507 en Vouillé los francos prenioron o control de quasi toda la tierra occitana, con excepcions como Septimania, que conservoron los visigodos. Adintro de lo Reino Franco de los Merovinchios las tierras a on que se formaba la luenga occitana primerenca correspondeban a Aquitania y la part sud de Borgonya. En tiempos de los Carolinchios las tierras occitanas quedoron unidas bell tiempo quan en l'anyo 759 lo rei Pepín lo Petit incorporó Septimania. Manimenos a la muerte de Carlos Magno encomenzó un proceso de repartos territorials entre los suyos succesors y una fragmentación territorial y politica tipica de lo feudalismo.